《由库舍图岭至南山口》
清代·颜检

叠嶂层峦百里程，草根怒茁树峥嵘。山开鸟道通车道，涛落松声和涧声。

水石崎岖荒碛冷，村庄零落暮烟横。东回马首情何极，又望云边捍深城。

作者简介：（?—1833）广东连平人，字惺甫。颜希深子。乾隆拔贡。嘉庆间累官直隶总督。折狱明允，为仁宗嘉许。坐事革职，遣戍乌鲁木齐。旋起用，道光间复擢至直隶总督。